કાંદિવલી રેલવે-સ્ટેશનના ચર્ચગેટ તરફના ફાટક પાસે ફૂટઓવર બ્રિજની વ્યવસ્થા હોવા છતાંય પ્રવાસીઓ પુલનો ઉપયોગ કરતા નથી અને પાટા ઓળંગતા હોય છે. ફૂટઓવર બ્રિજ બંધાઈ ગયા પછી ફાટકને પૂર્ણપણે બંધ કરી દેવામાં આવશે જેથી કાંદિવલીના કિલર ફાટક પર રોજેરોજ ઍક્સિડન્ટનો જે સિલસિલો ચાલતો હતો એની પર અંકુશ આવશે. કાંદિવલી ફાટક પાસેનો હાલનો ફૂટઓવર બ્રિજ સાંકડો હોવાને કારણે પીક-અવર્સમાં લોકોએ ખૂબ જ ધક્કામુક્કીનો સામનો કરવો પડતો હોવાથી અને પ્રવાસીઓની માગણીને ધ્યાનમાં લઈને રેલવેએ ફાટક લોકોની અવરજવર માટે ખુલ્લું રાખ્યું હતું.